JohanHeinsen/ENO huggingface dataset:
Aalborg Stiftstidende, 1829-10-21
Den 11te Dennes kom Professor Thiele med Frue tilbage fra deres Udenlandsreise. Ogsaa Dr. Otto er kommen tilbage fra sin sydlige Reise.
Aalborg Stiftstidende, 1829-10-21
J de sidste 8 Dage har aldeles ingen Omsætning fundet Sted i Kornvarer til Udførsel; derimod er solgt bedste gammel Hvede til Consumtion til 8 Rbd. 48 s.a 9 Rbd., og Danziger og Königsberger Rug til 4 Rbd. 80 sk. De seneste Efterretninger fra England have nedstemt vore Forhaabninger og bedre Priser for vore nye Kornvarer, og, saavidt vi vide, er endnu ikke skeet nogen Handel paa Leverance. (H. T.)
Aalborg Stiftstidende, 1829-10-21
Kjøbenhavns Børs, den 16de October. Hamb. 2 M. - . v. 206. Species 207 1/2. Species solgtes til 12 Rbmk. 7 s. Bank-Disconto 4 pC. Norske Speciessedler pr. 100 Species 148 Rbd. Sedl. Svenske Sedler pr. Rd. Rigsgjeld 50 1/2 a 50 3/4 Rbs. T. 4 pC. kongl. Obligationer (u. R.) 92 1/2 a 93 Rbd. Sedler. Dito Dito 90 a 90 1/2 i Banco. Nations-Obl. (af Laanet 4de Febr. 1820) 102 a 103 Rbd. r. S. Dito Dito 107 i Sedler. 4 pC. uops. Rigsb.-Obl. 100 a 101 Rbd. r. S. 6 pC. norsk Laan ved Hambro & Søn 105 i Banco. - 4 pC. Dito Dito 98 i Banco. 4 pC. nye norske Obl. lydende paa r. S. ved Dito 98 r. S. 4 pC. uopsig, norske Statsobligat. 62462 1/2 Rd. Banco. 3 pC. nye danske Obl. 69 1/2 a 70 L. Sterling. 1 L. St. beregnet til 14 Bmk. Cours. Hamborg den 16de Octbr. Bordeaux 190 1/2. Petersborg 9 1/2 s. London 2 M. 13 Mk. 9 1/4 s. k. S. 13 Mk. 10 3/4 s. Cadix. 45 1/2. Lissabon 40 1/8. Amsterdam k. S. 35, 95, 2 M. 36, 10. Kjøbenhavn 204 1/2. Spe. 2/3 pC. A. Disconto 4 3 pC.
Aalborg Stiftstidende, 1829-10-21
Blandinger. Høiesteret har dømt Chr. Madsen af Bregninge og Jens Frederiksen af Skanderborg, mod hvem der af Justitien var anlagt Sag for at have afholdt og deeltaget i lovstridige eligiøse Forsamlinger, og den Første tillige for at have i en til Hs. Majestæt Dronningen indgiven Forestilling fremført fornærmelige Udladelser mod Sognepræsten i Kjerteminde, Prof. Andresen, til en Mulct, den Første af 30 Rbd. og den Sidste 10 Rbd. Sølv, samt udrede alle Sagens Omkostninger. Ved Underretten vare de dømte til 5 Gange 6 Dages Fængsel paa Vand og Brød.
Aalborg Stiftstidende, 1829-10-21
Samme Ret har frikjendt suspenderet Kirkesanger og Skolelærer i Thisse, Mads Schouboe, mod hvem deraf Justitien var anlagt Sag for hans forargelige Forhold med at indfinde sig i Kirken i beskjænket Tilstand, m. v. Ved Provsteretten var han dømt til at have sit Embede forbrudt, og ved Landsoverretten i Viborg til 2 Aars Suspensation. Hals.
Aalborg Stiftstidende, 1829-10-21
Den 12te October indkom E. Thomsen af og fra Østerriisøer med Trælast. - Afseilet N. Edvarsen af og til Drammen, med Korn og Fedevare. N. Jensen af Hon til Nyborg med Ballast. Den 13de indkom J. Clausen af Aalborg fra Mariager med Brænde og Skibstømmer. K. Clemmensen af og fra Østerriisøer med Trælast. J. Hansen af og fra Svendborg med Frugt. Den 14de indkom M. Michelsen af og fra Arendal med Trælast. Den 15de indkom A. Larsen og S. C. Madsen af og fra Østerriisøer med Trælast og Jern. N. C. Kofoed af og fra Kbhvn. med Salt og Stykgods. L. C. Nielsen af Løgstøer fra Newcastle med Steenkul og Slibestene. J. Toriesen af og fra Østerriisøer med Brædder. J. Christensen af Aalborg fra Kbhvn. med Stykgods. J. Smidt af Aalborg fra Horsens med Stykgods. Den 16de indkom P. Christensen af Lemvig fra Kbhvn. med Stykgods. N. Asp af Nibe fra Kbhvn, med dito. P. Jensen af Nykjøbing fra Kbhvn. med dito. L. Fischer af Qvols fra Kbhvn. med Salt og Steenkul, m.m. A. Olsen af Nykjøbing fra Drammen med Trælast og Jern. F. Winther af Aalborg fra Weile med Frugt. Den 17de indkom L. Larsen af og fra Porsgrund med Trælast. P. Olsen Paust af og fra Sandefjord med dito. J. Larsen af Fiskebekskil fra Drammen med Trælast og Kakkelovne. J. Olsen af og fra Porsgrund med Trælast og Jern. J. P. Bruun, af og fra Langesund med Trælast. Den 18de indkom J. Jespersen af og fra Tønsberg med Trælast. C. A. Carlbom af og fra Malmøe med Tjære, Jern og Stave. Vinden. Den 13de Octbr., N. V.; den 14de, N. N. O.; den 15de, O. N. O.; den 16de, S. V., Eftm. S. O.; den 17de, S. S. O.; den 18de, S. V.
Aalborg Stiftstidende, 1829-10-21
Bekjendtgjørelser. Det behagede den almægtige Gud, Mandagen den 19de Dennes, ved en pludselig og hastig Død at bortkalde min kjære Svigermoder, Maren Nielsdatter, fød Møller, i hendes 67de Aar; dette sørgelige Dødsfald bekjendtgjøres for Familie og Venner. Aalborg, den 21de October 1829. Lars Larsen Seritzlev.
Aalborg Stiftstidende, 1829-10-21
Tirsdagen den 27de Dennes, om Eftermiddagen Kl. 7, af holdes en Generalforsamling i det Dramatiske Selskab, hvorved iblandt andet balloteres paa nye Medlemmer. Aalborg, den 19de October 1829. Directionen.
Aalborg Stiftstidende, 1829-10-21
Geneske afseiler sidst i denne Uge til Aarhuus og medtager Fragtgods. Fartøiet beliggende i Frisenborg Havn.
Aalborg Stiftstidende, 1829-10-21
En ny Electriseermaskine med 2de Conductoret (plus & minus), en smuk Lysekrone og en, meget god Violoncel, kan faaes tilkjøbs hos N. Knachergaard.
Aalborg Stiftstidende, 1829-10-21
Auctioner. Tirsdagen den 27de d. M. om Eftermiddagen Kl. 3 opraabes ved offentlig Auction paa Aalborg Raadstue, det AalborKjøbstæd tilhørende Bleg- og Sandhuus med tilliggende Jorder, til Bortforpagtning i 6 paa hinanden følgende Aar fra Paaske Fløttetid 1830, efter Conditioner, som forinden ligge til Eftersyn paa Kæmnercontoiret. Aalborg Raadstue, den 20de October 1829. Magistraten.
Aalborg Stiftstidende, 1829-10-21
Efter vedkommende Udlægshavers Begjering stilles Jens Christensen af Ulstrup hans iboende Gaard sammesteds, staaende for Hartkorn lidet over to Tønder, til een eneste Auction Mandagen den 2den November førstkommende, Kl. 10 slet paa selve Stedet, tilligemed dens indbjergede Avl, og tjener det til Liebhaberes Efterretning, at til Stedet er særdeles gode Jorder, som ligge beqvemt for at drives. Wildsted, den 13de October 1829. Westenholtz.
Aalborg Stiftstidende, 1829-10-21
Jfølge Begjæring af Toldkasserer Hr. Major v. Krohn, grundet paa det Kongl. General-Toldkammer og CommerceCollegiums befaling, bliver det saakaldte forrige søndre Bom huus, beliggende paa Hjørnet af denne Byes Havnevei og Havnegade, stillet til offentlig Auction som afholdes i selve Stedet Mandagen den 30te November d. A., Klokken 12 sk. Middag. Conditionerne ligge fra den 2den November af, alle Søgnedage i den befalede Toldbotid, til Eftersyn paa Frederikshavns Toldkammer, fra hvilken Tid af Conditionerne ligeledes kan gjennemsees paa mit Contoir. Horns Herredscontoir i Frederikshavn, den 18de October 1829. Flindt.
Aalborg Stiftstidende, 1829-10-21
Torsdagen den 29de October førstkommende, Middag Kl. 12, bliver paa Tingstedet i Fjellerad afholdt offentlig Auction over en, Stervboet efter afgangne Gaardmand Søren Andersen Storgaard og Hustrue Maren Sørensdatter, af Adskildrup tilhørende Kongelig Obligation stor 600 Rbdlr., hvortil Lysthavende herved indbydes. Conditionerne erfares paa Auctionsstedet. Lindenborg, den 17de October 1829. Kirstein.
Aalborg Stiftstidende, 1829-10-21
Mandagen den 26de Dennes, Formiddag Kl. 10, bliver efter Begjæring af Enkemadame Simoni, i hendes Boepæl ved Vesteraae, foretaget offentlig Auction over endeel gode Meubler og Jndboe, saasom: Skatoller, Borde, Stole, Sengesteder, Speile, 2de 8dags Uhre; endeel Kjøkkentøi, bestaaende af: Kobber, Messing, Jern, Steentøi, Glas, nogle gode Sengeklæder, m.v. Hvilket herved til Liebhaberes Underretning bekjendtgjøres. Aalborg, den 15de October 1829. Schmidt.
Aalborg Stiftstidende, 1829-10-22
Udenlandske Efterretninger. De Efterretninger, som fra forskjellige Steder synes at indeholde Bekræftelse paa de i vort Blad igaar fra Thessalonich meddeelte Nyeheder indeholdes i følgende Skrivelser:
Aalborg Stiftstidende, 1829-10-22
Bucharest, den 11te September. Jmedens man fra Adrianopel melder os denne Stads Jndtagelse og de tyrkiske Befuldmægtigedes Ankomst i det russiske Hovedqvarteer høre vi paa samme Tid og store Bevægelser, som foregaae i Fyrstendømmene. Kisselew, som har Overcommanden paa den venstre Donaubred, har tilsomst forladt Bucharest, for at samle sit Armeecorps og sætte det i Bevægelse til Turtukal eller Rachowa. Dette Armeecorpses Generalstab har i Dag forladt vor Stad ledsaget af store Transporter Ammunition og Levnetsmidler. Disse Bevægelser ere foranledigede af Paschaen af Scutari, som pludselig har sat sig i Marsch med 35000 Mand fra Widdin, for at operere enten imod Schumla eller Adrianopel.
Aalborg Stiftstidende, 1829-10-22
Den 13de Septbr.
Aalborg Stiftstidende, 1829-10-22
Breve fra Krajowa melde, at Staden Rachowa paa nye er indtaget af Russerne og at et stærkt Detachement af disse er rykket frem paa Veien mod Sophia. Kaimakanen har af General Kisselew erholdt strænge befalinger til at holde Levnetsmidler og Fourage i Beredskab paa Etapperne for 20000 Mand og 5000 Heste. Tropperne ile til fra alle Sider for at støde til General Geismars Corps, hvilken Bevægelse efter Sigende skal have standset Albanesernes Marschh; men naar Efterretningerne og Freden ikke aldeles ophæve disse Fjendtligheder, tør man maaskee paa denne Deel af Krigstheatret see vigtige Begivenheder imøde.
Aalborg Stiftstidende, 1829-10-22
Skrivelse fra den Serviske Grændse, den 20de September.
Aalborg Stiftstidende, 1829-10-22
J Belgrad veed man siden 3 Dage, at Freden mellem Porten og Rusland er sluttet, men man veed ogsaa, at Paschaen af Widdin som hele Sommeren har været uvirksom med sine Albanesere, nu paa engang er brudt op og marscheret imod Balkanen, for, som han selv har udtrykt sig, at afskjære Russernes Communicationer. Med Utaalmodighed venter man Efterretninger om dette Foretagende og befrygter, ikke uden Grund, en unyttig Blodsudgydelse, da General Geismar følger Paschaen af Widdin i Hælene.
Aalborg Stiftstidende, 1829-10-22
Skrivelse fra den Bosniske Grændse, af 24de September.
Aalborg Stiftstidende, 1829-10-22
Viziren af Bosnien har af Paschaen af Scutarii faaet befaling at bryde op med sin Magt til Adrianopel. Han havde bestemt at tiltræde Marschen den 28de, og uagtet Militserne havde vægret sig ved at følge hans Opfordring, skal han dog den bestemte Dag være brudt op med sin Garde og sine Huustropper, hvis Antal dog imidlertid ikke oversteg 300 Mand. Kan man antage, at alle disse Bevægelser blot have deres Grund i, at Efterretningerne og Freden endnu ikke have kunne naae disse Hærførere, saa have de lidet eller intet at betyde, men ere de Virkninger af den Aand, som udtaler sig i de Efterretninger, vi have meddeelt fra Thessalonich og tidligere fra Seres, saa kunne deres følger være af stor og sørgelig Betydenhed for Sultanen, om hvem det ikke er at formode, at han besidder Midler til at bringe sine Vasaller til Lydighed saalænge de endnu ikk have bøiet Hovedet umiddelbart under Bøddelens Sværd. Hvormeget des- uden Sultanens Tillid til sig selv maae være aftaget, Constantinopel, den 18de September.
Aalborg Stiftstidende, 1829-10-22
Den 17de September kom den preussiske Gesandt, ledsaget af to russiske Officerer tilbage fra Adrianopel.
Aalborg Stiftstidende, 1829-10-22
Fra den Tid veed man med Vished, at Freden er undertegnet af de Befuldmægtigede og ufortøvet skal ratificeres af Sultanen. Hele Staden er glædedrukken og Gamle og Unge meddele hinanden jublende denne glædelige Efterretning. Kuns Sultanen, er nedsjunken i en Art Melankolie, som vækker Bekymring hos hans Omgivning. Han seer Fremtiden imøde med sorte Anelser og i Rigets bedrøvelige Forfatning ere disse vist nok kun alt for vel grundede. De Underhandlinger med General Diebitsch, som i Særdeleshed vare anbetroede Herr von Røyer, angik fornemmelig Krigscontributionerne, Fjendtlighedernes Ophør strax naar Freden af de Befuldmægtigede var undertegnet og Udstrækningen af Grækenlands Grændser.
Aalborg Stiftstidende, 1829-10-22
Det var nemlig Portens Ønske, at de Summer, den faaer at betale, ei maatte nævnes i Tractaten, som kommer til offentlig Kundskab, men at denne Artikel maatte affattes i almindelige Udtryk og de nærmere Bestemmelser fastsættes i en hemmelig Artikel. De Grunde, som Reiseffendi har angivet for denne Clausul, vidne noksom om Sultanens Frygt for den offentlige Mening, da hans Folk let vilde være at forlede til den Formening, at Porten var bleven formelig skatskyldig til Rusland, og et bedre Vaaben vilde hans Fjender neppe kunne faae i Hænder til at opbringe Nationen imod ham. Det skal være lykkedes Herr von Røyer heri at opfylde Portens Ønske, ligesom ogsaa at bringe den Punkt, betreffende Fjendtlighedernes Ophør i forønsket Orden. Men med Hensyn til Grækenlands Grændser har den preussiske Befuldmægtigede ikke kunnet bevirke den attraaede Modification, at den definitive Afgjørelse om Grækenlands fremtidige Grændser maatte overlades til Conferentserne i London. General Diebitsches Jnstructioner vare i dette Punkt aldeles bestemte og det russiske Cabinet betragter Udvidelsen af den græske Stats Grændser til Bugterne ved Volo og Arta som væsentlig nødvendig for Orientens fremtidige Rolighed. (Hvad ville Cabinetterne i London og Paris sige hertil.)At denne Krig, som paa eengang skulde afgjøre saamange forskjellige Qvæstioner, neppe vilde kunne endes ved en sædvanlig Fredsslutning, kunde man forudsee, og Formeningen om, at der endnu ere mange Spørgsmaale at afgjøre, yttrer sig ogsaa temmelig almindeligt. Saaledes hedder det fra Berlin uder 2den October, at Efterretningen om den mellem Porten og Rusland afsluttede Fred vel i det Hele der har gjort det bedste Jndtryk, men dog ikke vakt den Sensation, som man havde kunnet vente. Tildeels saae man denne Efterretning allerede i nogen Tid med Vished imøde og den overraskede altsaa ikke; men deels synes man ogsaa at føle, at Forviklingerne i Orienter, langtfra ikke ere afgjorte ved een Fredsslutning, men at den nærværende Spænding i de politiske Forhold ve endnu for det første vil vare ved. Jmidlertid ladet Preussen sig ikke heraf forurolige, da dens Beliggenhed fritager den for umiddelbar Deeltagelse i en Deeaf disse Forviklinger, og dens Stilling og Forfatning aabenbar er af den Natur, at den uden Frygt kan se alle kommende Begivenheder imøde.
Aalborg Stiftstidende, 1829-10-22
Frankrig.
Aalborg Stiftstidende, 1829-10-22
Saalænge den Lidenskabelighed, som caracteriserer Tonen i de franske Blade, ikkun hidrørte fra den Partie aand, som fremkaldtes ved den sidste Ministerialforandring, kunde den som enhver Meningsstrid, der ingen Jndflydelse har paa virkelige Facta, kun have liden Jnteresse for vore Læsere. Nu derimod, da disse Blade omhandle Orientens Anliggende, meddele vi en Prøve paa den Tone, der hersker i dem. Moniteuren har meddelt en Art Skizze af Fredsbetingelserne i Orienten og Ministrene er i denne Anledning angrebne af Journal des Debats i et Sprog, som man, mildest talt, maa kalde ufornuftigt. "Denne Fred, hedder det, er dicteret af Russerne allene ligefor den engelske og franske Gesandts Næse, og disse have intet kunne udrette for deres "ophøiede" Bundsforvandte. Det er synderligt, at høre os i vor Afmagt rose os af, at haver hindret Keiser Nicolais Hær fra at rykke ind i Constantinopel. Vore Ministre, siger man os med Stolthed, have opretholdt Europas Ligevægt. Skulde de kunne opretholde Noget, som selv ikke ere sikkre paa endnu i 3 Maaneder at beholde deres Portefieuller!! Hvad er overhovedet Europas Ligevægt for os, Berøvede vore Erobringer og næsten alle vore Colonier, ja skilte ved selv endeel af vort gamle Gebeet, imedens de andre Nationer have forstørret sig, tilkommer det neppe os politiske Don Quixotter at befatte os med at hæve Østerrigs Bekymringer og at vedligeholde Englands Søe=Monopol! Enhver træde først tilbage inden sine første Grædser, (?) da ville vi see, hvad vi have at gjøre, men indtil dette skeer, er det Spot og Haan, med Hænderne fulde af det os fratagne Rov, (?) at snakke os for og Europas Ligevægt. - Naar General Diebitsch ikke har undertegnet Freden i Serallet i Constantinopel, saa er det, fordi han ikke har villet dette Vil den russiske Nation være tilfreds, Har den opnaaet alt det, som Catharinas Planer, der endnu Petersborg ere i fuld Virksomhed, forberedte, Rusland vil engang paa nye drage Sværdet imod Tyrkiet, Dette er Ruslands Bestemmelse, som det er vor engang at skride frem til Rhinen, (?) naar Tiden dertil er kommen!! Men der maa Rusland ikke skuffe sig selv, at det, for at fuldende, hvad det denne Gang ikke har villet afgjøre paa eengang, vil have en europæisk Krig at udholde.
Aalborg Stiftstidende, 1829-10-22
England.
Aalborg Stiftstidende, 1829-10-22
Bladet Times yttrer sig om Freden, efter at man endelig var kommet til sikker Kundskab om den og dens Betingelser, iblandt andet paa følgende Maade. "Mere end eengang have vi forberedt vort Publicum paa at vente strænge Fredsbetingelser for Tyrkiet, og omendskjønt vi endnu ikke med Nøiagtighed kunne meddele disse, befrygte vi dog, at baade vor og Publicums Anelser ville gaae i Opfyldelse. Havde Keiser Nicolai virkelig beviist alt det Maadehold, som han saa hypvigt har erklæret, saa vilde han have hædret sig selv; men hvilken Seierherre skaanede vel nogensinde en overvunden Fiende og overlod ham Magt til, i en fjern Fremtid at fornye Kampen og maaskee gjøre Seieren, stridig? den russiske Keiser holder mueligt ogsaa selv sine Betingelser for billige. Er dette saa, saa maa hans Allieredes Argumenter og Forestillinger rydde hans Vildfarelse af Veien, naar det engang kommer til den definitive Afgjørelse, og foranledige ham til at lægge nogen mere Vægt i Tyrkiets Vægtskaal end han for Øieblikket har i Sinde.
Aalborg Stiftstidende, 1829-10-22
Stockholm, den 9de September. Forrige Søndag, da H. M. Kongen Kl. 9 om Aftenen vendte tilbage fra Drottningholm, begyndte H.M. at befinde sig ilde. Dette yttrede sig med Opkastelser og Hovedpine, hvilket vedblev efterat H. M. var kommen hjem. Søvnen var urolig og ofte afbrudt. Henimod Morgenen og hele Mandagen var dog Tilstanden bedre, til Tirsdag Formiddag, da Opkastelser og Febertegn atter indfandt sig, og vedbleve til om Eftermiddagen. Natten var temmelig rolig. Jfølge den officielle Bulletin, fra igaar (Torsdag) Formiddag Kl. 10, havde H. M. om Onsdag Eftermiddag befundet sig noget bedre, og nydt nogle Timers Hvile, men henimod Midnat indfandt Feberen sig atter, uden Kulde, ledsaget af Uro og Opkastelse, som besværrede H. M. til Kl. 8 Torsdag Morgen, da H. M. faldt i en Sved, som giver Haab om Lindring i Smerterne op paa Dagen.
Aalborg Stiftstidende, 1829-10-22
Blandinger. At den engelske Regjering vedbliver at slutte Contracter og Rom, Cacao, Riis, Tobak, Skibsprovisioner, Jern, a. gjør megen Opsigt, og endnu mere, at den fragter Transportskibe.
Aalborg Stiftstidende, 1829-10-22
Den 6te Octbr. skulde der i London holdes en Veddekjørsel mellem 3 Dampvogne, forfærdiget efter 3 forskjellige Methoder.
Aalborg Stiftstidende, 1829-10-22
Kong Ludvig af Bayerens Digte ere blevne tilbageviste ved den østerrigske Grændse.
Aalborg Stiftstidende, 1829-10-22
Marskal Duroes, Hertugen af Friauls, eneste Datter, er død i Paris, 17 Aar gammel. Paganini ventes nu snart til Hamborg, og derfra maaskee til Kjøbenhavn.
Aalborg Stiftstidende, 1829-10-22
J Kongen af Neapels Fraværelse overtager hans Broder Leopold som Alter ego Regjeringen. J Rom gjøres Tilberedelser til store Fester paa Kongens Gjennemreise. Prindsesse Christine fik en Besvimmelse, da hun erfarede det hendes Kongelige Brudom tilstødte Uheld i Vognen.
Aalborg Stiftstidende, 1829-10-22
Et engelsk Skib har ved Madras havt det Uheld, at en Foustage med 10000 Rupier er falden overbord, og har ikke været mulig at faae op igjen af Søen.
Aalborg Stiftstidende, 1829-10-22
J Dublin har der været holdt en Forsamling paa Børsen, angaaende hvorledes man bedst for Øieblikket kunde afhielpe de irlandske Manufacturisters Nød. De fornemste Familier bleve enige om at klæde sig i indenlandske Fabrikata, og saaledes saae man kort derefter paa et Bal hos Hertuginden af Northumberland alle Damerne klædte i irlandske Tøier.
Aalborg Stiftstidende, 1829-10-22
En fransk General de Vaux, der ogsaa en Tidlang har tjent under den nuværende Konge af Sverrig, begav sig i Aaret 1816 til Bagdad, og derfra til Kermanschah, hvor han traadte i den persiske Prinds Muhamed Ali Mirza's Tjeneste, og organiserede 7 Batailloner paa europæisk Viis. J Aaret 1818 erklærede Prindsen, uden hans Faders Samtykke, Tyrkerne Krig, og udnævnte de Vaux til sin Generalissimus. J denne sin ny Egenskab tilkæmpede de Vaux sig en fuldkommen Seier over Seraskieren af Bagdad, Dand Pascha, og erholdt som Belønning herfor Sol- og Løve Ordenen, tilligemed en brillant broderet Æres Kaftan. Muhammed-Alis Død gjorde Ende paa denne Krig, da de Vaux allerede stod under Bagdads Mure. Han hevnede sig imidlertid endnu forinden paa Tyrkerne for det Barbarie, hvormed de, trods den afsluttede Capitulation, havde nedsablet et regulairt persisk Corps af 300 Mand, der udgjorde Besætningen i Mendeli. Det persiske Krigsraad var dette Foretagende ugunstigt, men de Vaux indestod med sit Hoved for sammes heldige Udfald. Han blev imidlertid ved denne Leilighed haardt saaret. Dervischerne besang i Digte hans Krigsdaad, der blev bekjendt i hele Jran. Schaben udnævnte ham til Chan, og gav ham i et Firman Tilladelse til efter Behag at lade de ham undergivne Embedsmænds og Militæres Hoveder afhugge. Han blev imidlertid kjed af det yppige Liv i Kermanschah, og modtog i Aaret 1826 Seraskieren af Bagdads Tilbud, der udnævnte ham til Generallissimus og Gouverneur i Babylon. Jfølge de nyeste Efterretninger beklæder han endnu denne Post, og forsømmer ingen Leilighed, hvor han kan være Europæerne til Gavn. Lady Stuart, gift med Lord Dudley Stuart, og er en Datter af Lucian Bonoparte, har faaet befaling, ufortøvet at forlade Paris og inden en meget føie Tid Frankrig. Aarsagerne til denne Forviisning - bekjendte nok i Publikum - ere ikke officielt bekjendtgjorte. Ladyen laae her paa sin egen Haand; hendes Mand lever i London.
Aalborg Stiftstidende, 1829-10-22
J Frankrig anseer man det for et sikkert Varsel om en overordentlig kold Vinter, at man har seet store Flokke Vildgjæs flyve fra Norden mod Syden.
Aalborg Stiftstidende, 1829-10-22
J Magazin of Natural Historv VI. 65 læses følgende mærkelige Tilfælde: En gammel Gaas havde allerede ligget i 14 Dage paa Æg i en Forpagters Kjøkken; paa eengang bemærkede man, at den var bleven meget syg. Jkke længe efter forlod den Reden, rokkede ud i Gaarden, hvor der gik en ung Gaas fra for tige Aar, med hvilken den Gamle snart kom tilbage. Den unge besteeg nu Reden, og rugede fra dette Øieblik af Æggene troligt ud. Den gamle Gaas satte sig derimod ved Siden af Reden, og døde ikke længe derefter. Da den unge Gaas aldrig før havde været vant til at komme i Kjøkkenet, saa maa man næsten antage, at den Gamle har været istand til at meddele den sin Forudfølelse af Dødens Nærmelse og sin ængstelige Omsorg for Æggene.
Aalborg Stiftstidende, 1829-10-22
Fædrenelandet.
Aalborg Stiftstidende, 1829-10-22
Befordringer og Afgang. Under det danske Cancellie: Den 9de October er Sognepræst for Maibølle Menighed i Lolland, A. F. Vinding, beskikket til Sognepræst for Taars Menighed sammesteds; Cand. theol. P. H. B. Baumann til ordineret Catechet og første Lærer ved Borgerskolen i Storeheddinge, forhenværende personel Capellan for Flemløse Menighed i Fyen, H. J. Potter, til personel Capellan for Oure og Weistrup Menigheder sammesteds; anden Lærer ved Borgerskolen i Sorøe, O. Uttenthal, til første Lærer ved bemeldte Skole samt Klokker og Chordegn i Sorøe.
Aalborg Stiftstidende, 1829-10-22
Under det Slesvig=Holsten Lauenborgske Cancellie: Den 8de September har Hans Majestæt allernaadigst confirmeret Valget af Cand. theol. L. F. C. Callisen til Diaconus ved Nicolaikirken i Flensborg; ligeledes Valget af Dr. med. og chirurgiæ H. Aagens til Physicus i Landskabet Eidersted og i Byerne Tønning og Garding, samt Valget af Jndspecteur ved Godset Seekamp, H. Feddersen i Stift, til Justitiarius ved det adelige Gods Damp. Den 15de er Over- og Landrets=Advocat E Greve af Ranzau beskikket til Landraad og overordentligt Medlem af den Slesvigske Landret; Kammerjunker og Auscultant ved Over- og Landretten J. F. C. Heinze til surnummerair Raad i den Slesvigske Overret. Den 29de, Underrets=Advocat H. Møller i Burg paa Fehmern meddeelt Tilladelse til at udøve Notarialforretninger.